सुबह हटा लिया दूध तो शाम को ले लिए सैंपल
भास्कर संवाददाता| राजगढ़ /करनवास
करनवास में लंबे समय से नकली दूध बेचे जाने की शिकायत पर औषधि व खाद्य विभाग की टीम जांच के लिए पहुंची। इस दौरान टीम ने सुबह साढ़े नौ बजे श्रीकृष्ण दूध डेयरी का निरीक्षण कर सौरभ चीलिंग सेंटर के लिए भेजे जा रहे दूध के अलावा डेयरी पर बेचे जा रहे दूध का सेंपल भी लिया।
सुबह हटा लिया सैंपल तो शाम को फिर पहुंच गई टीम : इधर टीम जब अगली कार्रवाई के लिए डेयरी पर पहुंची, तब तक संचालक ने वहां इकट्ठा दूध कहीं भिजवा दिया। इसके बाद टीम वापस लौट आई। लेकिन शाम करीब साढ़े सात बजे खाद्य विभाग की टीम वापस करनवास पहुंची और टीम ने डेयरी पर जमा दूध का सैंपल लिया।
पहले लिए सात सैंपलों की नहीं आई जांच रिपोर्ट
खाद्य निरीक्षक संजय भलराय ने बताया कि इससे पहले टीम ने जिले में सांची चीलिंग सेंटर से चार व पीपल्याकला गांव से दूध के तीन सेंपल लिए थे। इन्हें जांच के लिए भोपाल लेबोरेटरी भेजा गया है। जिनकी रिपोर्ट अभी नहीं आई है। इसके अलावा टीम ने ब्यावरा से देशी घी, खड़ा धनिया, जीरामन, सरसों व नारियल तेल और नमक आदि के सेंपल भी जांच के लिए भेजे हैं।
करनवास में कुछ डेयरियों पर मिलावटी दूध बेचे जाने की शिकायत प्रशासन से की गई थी। इसी की जांच के लिए सेंपल लिए हैं। लेबोरेटरी से रिपोर्ट आने पर मामला दर्ज किया जाएगा। - मनोज रघुवंशी, खाद्य निरीक्षक नियंत्रक खाद्य व औषधि विभाग राजगढ़
करनवास में दूध का सैंपल लेती खाद्य विभाग की टीम।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva